Boriss Guļko

Boriss Guļko (; ; dzimis  Erfurtē) ir ebreju izcelsmes PSRS un ASV starptautiskais lielmeistars šahā (1976).

 Biogrāfija 
Piedzimis tagadējās Vācijas teritorijā, kur viņa tēvs pēc Otrā pasaules kara dienējis Sarkanā armijā Padomju okupācijas zonā. 1960. gadu beigās un 1970. gadu sākumā izvirzījies PSRS labāko jauno šahistu skaitā. 1974. gadā pirmo reizi uzvarējis Maskavas pilsētas šaha čempionātā.Championship of Moscow - March-April 1974 1976. gadā uzvarējis Hosē Raula Kapablankas memoriālā Kubā. Tajā pašā gadā piedalījies Pasaules šaha čempiona nosaukuma izcīņas cikla starpzonu turnīrā Šveicē, kur nospēlējis zemāk par savām spējām un palicis 15. vietā.1976 Biel Interzonal Tournament 1977. gadā Ļeņingradā kļuvis par PSRS šaha čempionāta uzvarētāju.45 Championship of USSR Leningrad 28.11-22.12.1977 Komandas Burevestnik sastāvā trīs reizes uzvarējis PSRS komandu kausā šahā (1971, 1974, 1976).OlimpBase :: Soviet Team Chess Cup :: Boris Gulko 1976. gadā ar šo pašu komandu uzvarējis Eiropas klubu komandu šaha čempionātā.OlimpBase :: European Men's Chess Club Cup :: Boris Gulko Par panākumiem turnīros FIDE 1975. gadā Guļko piešķīrusi starptautiskā meistara (IM), bet 1976. gadā - starptautiskā lielmeistara (GM) nosaukumu.

Guļko veiksmīgi iesāktā šahista karjera aprāvās 1977. gadā, kad viņš atteicās parakstīt padomju šahistu kolektīvo vēstuli, kurā tika nosodīta Viktora Korčnoja politiskā patvēruma pieprasījums Amsterdamas šaha turnīra laikā. Guļko uz gadu tika liegts piedalīties šaha turnīros. 1979. gadā kopā ar sievu Annu Ahšarumovu iesniedzis dokumentus emigrācijai uz Izraēlu. Tomēr padomju varas iestādes ilgstoši atteicās izlaist Guļko ģimeni no valsts. Konflikts saasinājās vēl vairāk 1981. gadā, kad pēc uzvaras Maskavas atklātajā šaha čempionātāChampionship of Moscow(open) 2-28.6.1981 Guļko publiski nosodīja Korčnoja dēla tiesāšanu par atteikumu dienēt Padomju armijā. Viņš tika īslaicīgi arestēts un arī fiziski iespaidots no Valsts drošības komitejas aģentu puses. Tikai 1986. gadā, sākoties tā dēvētai perestroikai, Guļko ar sievu un dēlu beidzot izdevās pamest valsti.

Kopš 1986. gada dzīvo ASV. Divas reizes ir uzvarējis ASV šaha čempionātā (1994, 1999), tādējādi kļūstot par vienīgo šahistu pasaulē, kuram ir izdevies kļūt gan par PSRS, gan par ASV šaha čempionu.40th US Championship and world Championship Zonal; 199445th US Championship; August 22 - September 9, 1999

1993. gadā Groningenā ieņēmis 6. vietu Profesionālā šaha asociācijas (PŠA) rīkotājā Pasaules šaha čempiona nosaukuma izcīņas atlases turnīrā un iekļuvis pretendentu skaitā.1993 Groningen PCA Qualifying Tournament 1994. gadā Ņujorkā PŠA pretendentu maču pirmajā kārtā piekāpies Naidželam Šortam ar 5½:6½.1994-95 PCA Candidates Matches

Pārstāvējis PSRS un ASV komandas lielākajos komandu šaha turnīros:
 Pasaules šaha olimpiādēs piedalījies 10 reizes (1978, 1988-2004). Komandu vērtējumā izcīnījis 3 sudraba (1978, 1990, 1998) un bronzas (1996) medaļas;OlimpBase :: Men's Chess Olympiads :: Boris Gulko
 Pasaules komandu šaha čempionātā piedalījies 3 reizes (1993-1997, 2005). Komandu vērtējumā izcīnījis zelta (1993) un sudraba (1997) medaļas. Individuālajā vērtējumā izcīnījis bronzas (1993) medaļu;OlimpBase :: World Men's Team Chess Championship :: Boris Gulko
 Pasaules studentu šaha čempionātā piedalījies 2 reizes (1966-1967) un abas reizes komandu vērtējumā ieguvis zelta medaļas.OlimpBase :: World Student Team Chess Championship :: Boris Gulko

Beidzis Maskavas Valsts universitāti, pēc izglītības psihologs. Pēc pārcelšanās uz ASV pievērsies jūdaismam. Sarakstījis grāmatas par šahu un savām šahista gaitām.

 Literatūra 
 Gulko, Boris; Sneed, Joel R. (2011). Lessons with a Grandmaster. Everyman Chess. .
 Gulko, Boris; Felshtinsky, Yuri; Popov, Vladimir; Kortschnoi, Viktor (2011). The KGB Plays Chess: The Soviet Secret Police and the Fight for the World Chess Crown. Russell Enterprises. .

 Atsauces 

 Ārējās saites 

Kategorija:1947. gadā dzimušie
Kategorija:ASV šahisti
Kategorija:PSRS šahisti
Kategorija:Tīringenē dzimušie